钦定古今图书集成/明伦汇编/氏族典/第526卷 > 《廖用贤尚友录》 > 骆统
## 钦定古今图书集成/明伦汇编/氏族典/第526卷 > 《廖用贤尚友录》 > 骆统

按《吴志骆统传》：“统字公绪，会稽乌伤人也。父俊，为袁
术所害，统母改适，事嫡母甚谨。时饥荒，乡里及远方
客多有困乏，统为之饮食衰少。其姊问其故，统曰：‘士
大夫糟糠不足，我何心独饱’？姊乃自以私粟与统。又
以告母，母亦贤之，遂使分施，由是显名。年二十，试为
乌程相，民户过万，咸叹其惠理。孙权召为功曹，行骑”
都尉，妻以从兄辅女。出为建忠郎将，领武射吏三千
人。及凌统死，复领其兵，以随陆逊破蜀，迁偏将军。黄
武初，曹仁攻濡须，统与严圭共拒破之，封新阳亭侯。
后为濡须督。数陈便宜，前后书数十上，所言皆善。黄
武七年，卒。